Ίζετ Χάιροβιτς

Ο **Ίζετ Χάιροβιτς** (βοσνιακά: *Izet Hajrović*, ) (4 Αυγούστου 1991) είναι Βόσνιος επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Άρη Θεσσαλονίκης.

## Σταδιοδρομία σε συλλόγους

### Πρώιμη σταδιοδρομία
Ο Χάιροβιτς ξεκίνησε να παίζει ποδόσφαιρο στους τοπικούς συλλόγους, ΦΚ Μπιρ και ΦΚ Βίντις, προτού ενταχθεί στην ακαδημία νέων της Γκρασχόπερς Ζυρίχης το 2000. Έκανε το επαγγελματικό του ντεμπούτο εναντίον της ΦΚ Λουκέρνη στις 3 Οκτωβρίου 2009, σε ηλικία 18 ετών. Στις 19 Σεπτεμβρίου 2010, σημείωσε δύο γκολ, τα πρώτα του επαγγελματικά γκολ. Ένα χρόνο αργότερα, σημείωσε το πρώτο χατ τρικ της σταδιοδρομίας του.

### Γαλατασαράι
[εναλλ.=|αριστερά|μικρογραφία| Ο Χάιροβιτς με τη φανέλα της [Γαλατασαράι (ποδόσφαιρο)|Γαλατασαράι το 2014]]
Τον Ιανουάριο του 2014, ο Χάιροβιτς μεταγράφηκε στην τουρκική Γαλατασαράι, έναντι ποσού 3,5 εκατομμυρίων ευρώ. Έκανε το ανταγωνιστικό του ντεμπούτο για τον σύλλογο εναντίον της Μπούρσασπορ στις 2 Φεβρουαρίου. Στις 5 Φεβρουαρίου, σημείωσε το πρώτο του γκολ για τη Γαλατασαράι, σε μια νίκη επί της Τοκάτσπορ για το Κύπελλο Τουρκίας. Τρεις εβδομάδες αργότερα, ο έκανε το ντεμπούτο του στο UEFA Champions League εναντίον της Τσέλσι. Κέρδισε το πρώτο του τρόπαιο με τον σύλλογο στις 7 Μαΐου, νικώντας την Εσκίσεχιρσπορ στον τελικό του Κυπέλλου Τουρκίας.

Αφού υπέβαλε καταγγελία στην FIFA ότι δεν έλαβε πληρωμές από τη Γαλατασαράι, ο Χάιροβιτς κέρδισε το δικαίωμα να ενταχθεί με ελεύθερη μεταγραφή σε άλλο σύλλογο.

### Βέρντερ Βρέμης
Στις 10 Ιουλίου, ο Χάιροβιτς υπέγραψε τετραετές συμβόλαιο με τη γερμανική Βέρντερ Βρέμης. Έκανε το ανταγωνιστικό του ντεμπούτο για την ομάδα σε αγώνα για το Κύπελλο Γερμανίας εναντίον της ΦΒ Ίλερτισεν στις 17 Αυγούστου, όπου σημείωσε και γκολ. Μια εβδομάδα αργότερα, έκανε το ντεμπούτο του στη Μπούντεσλιγκα εναντίον της Χέρτα Βερολίνου. Στις 26 Απριλίου 2015, σημείωσε το πρώτο του γκολ στο πρωτάθλημα, εναντίον της Παντερμπόρν 07.

Τον Αύγουστο, ο Χάιροβιτς εντάχθηκε με μονοετή δανεισμό στην ισπανική Έιμπαρ.

Όταν επέστρεψε από την περίοδο δανεισμού του, ο Χάιροβιτς κατάφερε να εξασφαλίσει θέση βασικού στη Βέρντερ Βρέμης. Ωστόσο, στις 3 Δεκεμβρίου 2016, υπέστη σοβαρό τραυματισμό στο γόνατο, ο οποίος διαγνώστηκε ως ρήξη προσθίου χιαστού συνδέσμου και τον απέκλεισε για το υπόλοιπο της σεζόν. Επέστρεψε στο γήπεδο στις 16 Σεπτεμβρίου 2017, πάνω από εννέα μήνες μετά τον τραυματισμό.

### Ντιναμό Ζάγκρεμπ
Στις 31 Ιανουαρίου 2018, ο Χάιροβιτς εντάχθηκε στην κροατική Ντιναμό Ζάγκρεμπ, με συμβόλαιο μέχρι τον Ιούνιο του 2019. Έκανε το επίσημο ντεμπούτο του για το σύλλογο σε μια άνετη νίκη επί της Όσιγιεκ στις 10 Φεβρουαρίου. Στις 4 Απριλίου, σημείωσε το πρώτο του γκολ για τον Ντιναμό Ζάγκρεμπ στην ισοπαλία εναντίον της Ριέκα για το Κύπελλο Κροατίας. Κέρδισε τον πρώτο του τίτλο με το σύλλογο στις 13 Μαΐου, όταν στέφθηκαν πρωταθλητές. Στις 2 Φεβρουαρίου 2019, ο Χάιροβιτς σημείωσε δύο γκολ εναντίον της ΝΚ Ρουντές, τα οποία ήταν τα πρώτα του γκολ στο πρωτάθλημα για την ομάδα.

Τον Ιούλιο, επέκτεινε το συμβόλαιο του μέχρι τον Δεκέμβριο του 2021.

### Άρης
Τον Ιούνιο του 2021, ο Χάιροβιτς υπέγραψε συμβόλαιο με τον Άρη Θεσσαλονίκης.

## Εθνικές ομάδες
[εναλλ.=|αριστερά|μικρογραφία| Ο Χάιροβιτς με τη [Εθνική Βοσνίας και Ερζεγοβίνης (ποδόσφαιρο ανδρών)|Βοσνία και Ερζεγοβίνη το 2015]]
Αφού εκπροσώπησε την Ελβετία σε επίπεδα νέων, ο Χάιροβιτς έκανε το ανώτερο διεθνές ντεμπούτο του στις 14 Νοεμβρίου 2012, σε φιλικό αγώνα εναντίον της Τυνησίας. Ωστόσο, τον Ιούνιο του 2013, αποφάσισε ότι θα παίξει για τη Βοσνία και Ερζεγοβίνη στο μέλλον.

Τον Αύγουστο, το αίτημά του για αλλαγή της αθλητικής ιθαγένειας από την Ελβετία στη Βοσνία εγκρίθηκε από τη FIFA. Αργότερα τον ίδιο μήνα, έλαβε την πρώτη του κλήση, για τα προκριματικά του Παγκοσμίου Κυπέλλου Ποδοσφαίρου του 2014 εναντίον της Σλοβακίας, εντός και εκτός. Έκανε ντεμπούτο στο εντός έδρας παιχνίδι στις 6 Σεπτεμβρίου. Τέσσερις ημέρες αργότερα, στο εκτός έδρας παιχνίδι, ο Χάιροβιτς σημείωσε το πρώτο του γκολ, το οποίο εξασφάλισε την κρίσιμη νίκη για την ομάδα του.

Τον Ιούνιο του 2014, ο Χάιροβιτς ορίστηκε στην ομάδα της Βοσνίας και Ερζεγοβίνης για το Παγκόσμιο Κύπελλο του 2014, την πρώτη σημαντική διοργάνωση που έλαβε μέρος η χώρα. Έκανε το ντεμπούτο του στη διοργάνωση στον πρώτο αγώνα του ομίλου στις 15 Ιουνίου, το οποίο έληξε με νίκη της Αργεντινής στο Στάδιο Μαρακανά.

## Προσωπική ζωή
Ο μικρότερος αδερφός του Χάιροβιτς, Σέαντ, είναι επίσης επαγγελματίας ποδοσφαιριστής. Έπαιξαν μαζί στη Γκρασχόπερς, πριν ο Σέαντ ενταχθεί στην Άρσεναλ τον Ιούλιο του 2009.

## Στατιστικά σταδιοδρομίας

### Διεθνή

## Διακρίσεις
**Γκρασχόπερς**

* Κύπελλο Ελβετίας: 2012-13

**Γαλατασαράι** 

* Κύπελλο Τουρκίας: 2013-14

**Ντιναμό Ζάγκρεμπ** 

* Πρβα Λίγκα: 2017-18, 2018-19, 2019-20, 2020-21
* Κύπελλο Κροατίας: 2017-18, 2020-21
* Σούπερ Καπ Κροατίας: 2019

## Παραπομπές


## Εξωτερικοί σύνδεσμοι

* 
* 
* Προφίλ στο Transfermarkt.com

Κατηγορία:Βόσνιοι ποδοσφαιριστές
Κατηγορία:Ελβετοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελβετίας Κ20
Κατηγορία:Ποδοσφαιριστές Εθνικής Ελβετίας Κ21
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Βόσνιοι ποδοσφαιριστές στο εξωτερικό
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΣΝ Έιμπαρ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα